Jeg har tænkt på at skrive et læserbrev et stykke tid, men jeg har afholdt mig fra det, fordi jeg generelt ikke bryder mig om debat baseret på en enkelt case.

Men nu gør jeg det alligevel, fordi jeg er bekymret, og fordi jeg savner flere forældres stemme i debatten, der bliver meget for og imod lærerne.

Jeg har to børn. En pige i 7. klasse og en dreng i 4. De hører begge til de fagligt stærke elever og har altid været glade for at gå i skole.